Mirzo Ulug‘bek tumani Shahriobod ko‘chasida sodir bo‘lgan YTH haqida ma’lumot berildi. Poytaxt IIBB YHXB xabariga ko‘ra, 2022 yil 10 noyabr kuni soat 10:00 larda Toshkent shahar Mirzo Ulug‘bek tumani Shahriobod ko‘chasida yo‘l-transport hodisasi sodir bo‘lgan. Ko‘cha bo‘ylab harakatlanib kelayotgan haydovchilar: 1991 yilda tug‘ilgan N.X. boshqaruvidagi Cobalt rusumli transport vositasi, 1987 yilda tug‘ilgan O.X. boshqaruvidagi Shacman rusumli transport vositasi va 1995 yilda tug‘ilgan S.R. boshqaruvidagi Matiz rusumli transport vositalari ishtirokida yo‘l-transport hodisasi qayd etildi. Hodisa natijasida tan jarohati olganlar yuq. Holat yuzasidan Toshkent shahar IIBB YHXB tomonidan surishtiruv ishlari amalga oshirilmoqda.